text: 'রেস ৩' ছবিকে তিন শর্ত দিলেন সালমান – মুক্তিনিউজ24.কম, সত্যের সাথে সারাক্ষণ
  মঙ্গলবার,২৫শে সেপ্টেম্বর, ২০১৮ ইং,১০ই আশ্বিন, ১৪২৫ বঙ্গাব্দ, সময়: রাত ১:৩৮
  'রেস ৩' ছবিকে তিন শর্ত দিলেন সালমান
  মুক্তিনিউজ২৪.কম ডেস্ক: 'রেস ৩' চলচ্চিত্রের কেন্দ্রীয় চরিত্রে সালমান খানের অভিনয় মোটামুটি নিশ্চিতই বলা যায়। আর অভিনয় যেহেতু নিশ্চিত তাই ছবিটাকে নতুনভাবে সাজাতে নির্মাতাদের তিনটি শর্ত বেঁধে দিয়েছেন সালমান। টাইমস অব ইন্ডিয়ার খবরে প্রকাশ, পুরোনো দুই পর্ব থেকে নতুন পর্বকে আলাদা করতেই সালমানের এই তিনটি শর্ত।
  প্রথম শর্ত হিসেবে সালমান সাফ জানিয়েছেন ছবিটিতে হাস্যরসের পরিমাণ বাড়াতে হবে। ছবিটির কাহিনীকার এবং প্রযোজক রমেশ তুরানিকে স্ক্রিপ্টে হাস্যরসের পরিমাণ বাড়াতে এরইমধ্যে জানিয়েছেন সালমান। দ্বিতীয় শর্ত হিসেবে সালমান জানিয়েছেন ছবিতে মাদক সেবনের কোনো দৃশ্য থাকতে পারবে না। কারণ সালমান ভক্তদের বেশির ভাগই কিশোর ও তরুণ। আর সালমান চান না ছবিতে তাঁকে দেখে তাঁর কিশোর ও তরুণ ভক্তরা মাদকে জড়িয়ে পড়ুক। তৃতীয় শর্ত হিসেবে ছবির ভেতর রগরগে দৃশ্য বাদ দিতে চাইছেন সালমান। সাধারণত এই ধরনের চরিত্রে এর আগে অভিনয় করেননি সালমান। তাই অভিনয়ের আগে নিজের মতো করে চরিত্রটিকে সাজিয়ে নিচ্ছেন সালমান।
  বর্তমানে টাইগার জিন্দা হ্যায় চলচ্চিত্রের শুটিংয়ে ব্যস্ত রয়েছেন সালমান। যশরাজ ফিল্মসের ব্যানারে নির্মাণ করা হচ্ছে 'টাইগার জিন্দা হ্যায়'। জাফরের পরিচালনায় এটি সালমানের দ্বিতীয় চলচ্চিত্র। এর আগে 'সুলতান' ছবিটিও পরিচালনা করেছিলেন জাফর। 'টাইগার জিন্দা হ্যায়' ছবির মাধ্যমে দীর্ঘ পাঁচ বছর পর আবার একসঙ্গে পর্দায় অভিনয় করতে যাচ্ছেন সালমান খান ও ক্যাটরিনা কাইফ। বড়দিনকে সামনে রেখে চলতি বছরের ২২ ডিসেম্বর চলচ্চিত্রটি মুক্তি পাওয়ার কথা রয়েছে। 'টাইগার জিন্দা হ্যায়' মুক্তির পরই রেস-৩ চলচ্চিত্রের কাজে হাত দেবেন সালমান। সূএ: এনটিভিনিউজ